L'alcalde de Sagunt rep l'ambaixador de Líbia a Espanya
11 de març 2020

![](/media/vyddynmn/66-img_0656_cuerpo.jpg)  
  

L'alcalde de Sagunt, Darío Moreno, ha rebut l'ambaixador de Líbia a Espanya, Walid Bashir Abuabdallah, a la Casa Consistorial. La visita a Sagunt es deu als vincles comercials amb empreses en el port marítim de Sagunt i Moreno ha aprofitat esta estada en el municipi per a mantindre una reunió.

Walid Bashir ha sigut rebut, a més, per la primera tinenta d'alcalde, María José Carrera, i posteriorment ha signat en el Llibre d'honor de l'Ajuntament de Sagunt, en el qual ha assegurat estar «**molt agraït per la rebuda**» i ha desitjat «**un gran desenvolupament per a Sagunt, prosperitat i felicitat**».

Darío Moreno ha afirmat que esta trobada «**es produix dins de les accions que estem intentant dur a terme per part de l’Alcaldia i de l’Equip de Govern d’internacionalitzar** **la nostra ciutat.  Realment hem de creure-nos el potencial que té la nostra ciutat, especialment en l’àmbit econòmic, i això passa perquè també se’ns conega a l’estranger**». Moreno ha assegurat que li han explicat el projecte de ciutat i li han oferit col·laboració i ajuda perquè empreses líbies i l’estat libi «**troben a Sagunt un aliat per aconseguir que, tant Sagunt com Líbia, puguen continuar prosperant**». Per últim, el primer edil ha destacat que l’ambaixador «**s’ha mostrat molt interessat per la ciutat, compartix que la nostra ciutat té moltíssim potencial i a partir d’ara esperem que siga la primera de moltes reunions per a continuar avançant en eixe projecte en comú**».​

![](/media/nwyiocfa/66-img_0681_cuerpo.jpg)  
​

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-rep-l-ambaixador-de-libia-a-espanya/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-rep-l-ambaixador-de-libia-a-espanya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-rep-l-ambaixador-de-libia-a-espanya/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-rep-l-ambaixador-de-libia-a-espanya/)